[{"text_idx": "#000002", "text": "Juuli lo\u0303pus kuulutas kohus va\u0308lja Maardus laohoonet rajanud Ka\u0308rmu Arenduse pankroti. Ehituslehe uurimusest selgus, et ligi veerand miljonit eurot vo\u0303lgasid maha ja\u0308tnud ettevo\u0303te on seotud kahe oluliselt suurema pankrotipesaga."}, {"text_idx": "#000003", "text": "Ka\u0308rmu Arendus oli asutatud Maardus aadressil Ka\u0308rmu 3 ilukaubamaja Loverte laohoone pu\u0308stitamiseks ja projektijuhtimiseks. Loverte juht Ivo Joost u\u0308tles, et tema so\u0303lmis ehituslepingu ettevo\u0303ttega Pro Ehitus, aga u\u0308hel hetkel tekkisid sellel probleemid ja vastaspool tahtis lepingu liigutada Ka\u0308rmu Arenduse alla. Joost sellega no\u0303us polnud ja maksis to\u0308o\u0308de eest lo\u0303puni Pro Ehitusele."}, {"text_idx": "#000005", "text": "Joost ra\u0308a\u0308kis, et Pro Ehituse probleemide to\u0303ttu maksis ta osale tarnijatest ka otse ja sai ta\u0308nu sellele maja valmis. Probleem on tal nu\u0308u\u0308d ku\u0308ll ehitusgarantiiga \u2013 Pro Ehitus jo\u0303udis pankrotti minna juba selle aasta maikuus ja ja\u0308ttis endast maha 2,2 miljonit eurot vo\u0303lgu. Maksuameti ja to\u0308o\u0308tajate ko\u0303rval ja\u0308i raha saamata enam kui sajal allto\u0308o\u0308vo\u0303tjal ja tarnijal. Joost u\u0308tles, et kuigi tal on paljude objektil ehitanud firmadega otsekontakt, siis loomulikult ei tule nad garantiito\u0308id tegema, kui neil Pro Ehitusest raha saamata."}, {"text_idx": "#000006", "text": "Nii Pro Ehitusel kui ka Ka\u0308rmu Arendusel on seosed ka veel kolmanda pankrotiga, kuhu ja\u0308i 80 allto\u0308o\u0308vo\u0303tja raha."}, {"text_idx": "#000008", "text": "Firma oli peato\u0308o\u0308vo\u0303tja Kogerile kuulunud Mardi majade ehitusel. Tallinna kesklinnas Stockmanni kaubamaja la\u0308histele kerkisid elamud 130 korteriga."}, {"text_idx": "#000010", "text": "Ida-Virumaal ehitas KRTL koos Kogeriga 2014. aastal Sinima\u0308e kooli ja la\u0308ks tellijaga kohtusse, sest ei saanud kooli ehituse eest kogu raha ka\u0308tte. Vald su\u0308u\u0308distas ehitajat, et see andis hoone neile hilinemisega u\u0308le ning osa to\u0308id ja\u0308i tegemata."}, {"text_idx": "#000013", "text": "Ainsana esitas kohtule avalduse kava kinnitamata ja\u0308tmiseks kauplusekett Ehituse ABC, kelle meelest ei olnud plaan usutav. \u201cLisaks ko\u0303igele on vo\u0303lausaldaja hinnangul ka\u0308itunud vo\u0303lgnik tema ees kohustuste vo\u0303tmisel ja nende ta\u0308itmisel pahauskselt,\u201d seisis nende avalduses. \u201cVo\u0303lgnik on tellinud vo\u0303lausaldajalt suurtes summades kaupu olukorras, kus vo\u0303lgnik pidi olema juba teadlik, et ta ei ole vo\u0303imeline nende eest tasuma ning et ta on maksejo\u0303uetu.\u201d"}, {"text_idx": "#000014", "text": "Ettevo\u0303te sai edasi tegutseda, kuid selle ko\u0303rvale tekkis Toomas Ruusi pojale kuuluv Pro Ehitus, mis tegi koos KRTLiga pakkumisi ja asus neist mitmeid ka koos ehitama. Pro Ehitusse liigutati ka KRTLile kuulunud 21 krunti Naissaarel, mis oli sisuliselt ettevo\u0303tte ainus vara. Bilnasis oli KRTLil lisaks kruntidele ainult projekteerimistarkvara litsents, mida edasi mu\u0308u\u0308a ei saa."}, {"text_idx": "#000015", "text": "Tabasalu tervisekeskus, mis valmis 2019. aasta suvel. Hoone peato\u0308o\u0308vo\u0303tjad olid koos PRO Ehitus OU\u0308 ja KRTL OU\u0308, mis on mo\u0303lemad ta\u0308naseks pankrotis ning ja\u0308tnud ligi 200 allto\u0308o\u0308vo\u0303tjat ja tarnijat lubatud tasudeta.Foto: Arno Mikkor / Harku vald"}, {"text_idx": "#000020", "text": "Ehitusleht suhtles kolme allto\u0308o\u0308vo\u0303tjaga, kellel ja\u0308i sellesse pankrotipesasse kokku ligi 200 000 eurot. Ko\u0303ik nad on enda jaoks selle raha maha kandnud, aga kuuekohalisest summast ilma ja\u0308a\u0308nud ettevo\u0303tja u\u0308tleb, et tema meelest peaks pankrotihaldur fintantskontrolleri tellima, sest ta tahab teada, kuhu raha kadus. Kuna sama seltskond on seotud nii mitme pankrotiga, siis see tekitab kahtlusi ja ku\u0308simusi."}, {"text_idx": "#000021", "text": "Juuli lo\u0303pus jo\u0303udis pankrotini Ka\u0308rmu Arendus, mille omanik ja juht oli Vahur Kets. Selle ettevo\u0303tte pankrotihaldur on Indrek Lepsoo, kes tegeles ka KRTLi pankrotiga. Tema so\u0303nul on Ka\u0308rmu Arendusel teadaolevaid vo\u0303lausaldajaid 35 ringis ning vo\u0303lgniku kohustuste maht on va\u0308hemalt 235 000 eurot. Arvestatav vara ettevo\u0303ttel puudub. Vo\u0303lgnikul on ligi 90 000 euro suurune no\u0303ue Pro Ehituse vastu, kuid selle laekumist peab Lepsoo ebato\u0303ena\u0308oliseks."}, {"text_idx": "#000022", "text": "Ehitusleht ei saanud Toomas Ruusiga u\u0308hendust, Vahur Kets u\u0308tles, et ei soovi ajakirjandusega suhelda ja katkestas ko\u0303ne."}, {"text_idx": "#000024", "text": "Proovi Ehitusbo\u0308rsi 14 pa\u0308eva tasuta"}, {"text_idx": "#000029", "text": "Lidl a\u0308hvardab Tallinna linnavalitsust kohtuga, kui ei saa detailplaneeringutes oma tahtmist"}, {"text_idx": "#000030", "text": "Ehitaja va\u0308idab kohtus, et Endoveri arenduses lagunesid koost ja muutusid kasutusko\u0303lbmatuteks ko\u0303ik 151 vanni"}, {"text_idx": "#000031", "text": "Kahe aasta eest YIT asfalteerimisa\u0308ri ostnud KMG to\u0303mbab a\u0308ri koomale ja on u\u0308he tehase mu\u0308u\u0308ki pannud"}, {"text_idx": "#000033", "text": "IT-miljona\u0308r no\u0303uab kohtus Okase ja Lo\u0303okese projekteeritud pangahoone muinsuskaitse alt vabastamist"}]